Sajtos csirkemell tejföltakaró alatt | NOSALTY
CímlapSajtos csirkemell tejföltakaró alatt
Még az egyszerűnél is egyszerűbb elkészíteni, és mégis fantasztikusan finom. Tökéletes étel olyan alkalmakra, amikor nem akarunk órákat a konyhában tölteni, de mégis ínycsiklandó finomságot szeretnénk az asztalra varázsolni.
100 dkg csirkemell filé (vagy pulykamell)
2 ek házi disznózsír
Lehet zsír helyett margarinnal is készíteni. Lehet a tepsi aljára baconszeleteket fektetni, esetleg arra még hagymaszeleteket, persze, hogy nem rontja el! De ezek nélkül is megállja a helyét.
csirkemell filé disznózsír füstölt sajt só tejföl trappista sajt
A csirkemelleket felszeleteljük, enyhén megsózzuk.
Egy nagy tepsit jól kinenünk zsírral, és a hússzeleteket egymás mellé belefektetjük, és a tetejüket megkenjük zsírral.
Ráreszeljük a sajtokat és lenyomkodjuk.
A tejfölt óvatosan rásimítjuk, hogy ne kapja fel a sajtot.
Előmelegített sütőben addig sütjük, míg szép színe nem lesz.
össznézettség: 48 817
elkészítve: 36/57
hasonló kategóriák: gyros, báránysültek, almás hús, cigánypecsenye, töltött dagadó, fűszeres húsok, narancsos hús, grill húsok, zöldséges csirke, kacsamellreceptek
sajtos-tejfölös hús tepsiben sütve, sajtos tejföllel borított tepsis csirkemell, tejfölös-sajtos csirkemell tepsiben
Sajtos csirkemell -Hús krumplibundában 3.
Tim72	Fri, 2013-08-09 18:27
Isteni finom volt, köszi a receptet. :) :)
Fahéj / Fahéj	Sat, 2013-08-10 08:21
wickeyyy	Mon, 2013-01-21 16:45
Sikerült, finom lett! :) Igaz, nem 180fokon sütöttem és nem fél óráig, de finom lett. Legközelebb már problémamentes lesz a menü. :) Köszönöm!
Fahéj / Fahéj	Mon, 2013-01-21 17:03
Örülök, hogy sikerült. Tényleg tocsog, amíg sül, de ettől ne ijedj meg. A víz sül ki a csirkemellből. Lehet, hogy nem volt elég meleg a sütőd, mert ez tényleg kész van általában 30, de max. 40 perc alatt.
A lényeg, hogy minden jól végződött.
wickeyyy	Mon, 2013-01-21 19:24
És az az érdekes, hogy mennyire egyszerű, úgy értem csak só van a húson, és mégis milyen ízletes! :) Fura volt, hogy a sajtra kellett kenni a tejfölt és nem a tejfölre szórni a sajtot. :) Én csak annyit mondok: nyami-nyami. :)
Fahéj / Fahéj	Mon, 2013-01-21 19:28
Az mindent elárul. :)
wickeyyy	Mon, 2013-01-21 16:03
Kedves Fahéj! Épp a sütőben sül az étel. Nos, nem tudom jól tettem-e, de mert a recept azt írta "jól kenjem le zsírral", bőven kentem zsírral. Sőt, a hús tetejére is tettem. Most pedig tocsog. Mindenkinek tocsog vagy csak nekem? A sütés idejére kb. 30 percet írtál, az enyém lassan egy órája sül - már nem 180fokon, hanem kicsit magasabban, de még mindig nincs színe. Mivel kb. fél órára számítottam, a sültkrumpli már ki van sütve, szép lassan ki is hűlik. :( Remélem megéri, mert majd 2000 ft-ot fizettem a csirkemellért. :S Majd megírom hogy sikerült.
wickeyyy	Mon, 2013-01-21 16:46
TmS1899	Sat, 2012-11-10 13:19
Páromnak meg csináltam és szóhoz nem jutott olyan jól sikerült. :))
Azt kell hogy mondjam ez isteni volt!!
Fahéj / Fahéj	Sat, 2012-11-10 15:10
Ennek nagyon örülök! Egyszerűen elkészíthető és finom, ez a jó benne. :)
Nosalty.hu	Tue, 2012-10-30 14:45
Msz	Sun, 2012-10-28 04:46
Elnezest a kerdesert, de nagyon kezdo szakacs vagyok.:( Ezert is valasztottam ezt a receptet,
mert egyszerunek, de emellett nagyon finomnak tunik, es latom sokan dicserik is!Szoval annyi lenne csak a kerdesem, hogy le kell-e takarni az elejen a tepsit egy bizonyos idore? Koszonom a valaszt! Udv.
Fahéj / Fahéj	Sun, 2012-10-28 08:57
Én legtöbbször nem szoktam letakarni. A csirkemell ugyanis hamar átpárolódik és megpuhul, tehát mire a teteje megpirul, addigra az is jó lesz. Közben enged egy csomó levet, nem kell megijedni, de a végére magába szívja. De ha az első 20 percben letakarod a biztonság kedvéért, aztán a "takarást" levéve megpirítod a tetejét, úgy is jó lesz. De én tényleg nem szoktam.
Sok sikert hozzá! Üdv: Fahéj
Msz	Sun, 2012-10-28 18:05
Nagyon koszonom a gyors es reszletes valaszt! Igy mar biztos sikerulni fog! De jo, hogy irtad, hogy sok levet ereszthet, attol biztos megijedtem volna...Koszonom megegyszer. Udv.:)
Pasztorella	Thu, 2012-03-15 18:40
Ma megcsináltam a receptedet (hagymával és almával), nagy sikere volt. :) Az alma feldobja az egészet, mi különösen szeretjük a húsokhoz a gyümölcsöt. :) Köszi a receptet, bekerült a házi szakácsfüzetembe. :)
Fahéj / Fahéj	Thu, 2012-03-15 22:47
Örülök, hogy nálatok is bevált. Tényleg nagyon finom lehetett! Én is szeretem a gyümölcsös husikat, néha én is almával készítem, meg lehet akár barackkal is. Mind finom.
retekszisz	Tue, 2012-03-13 09:02
Egyszerű de nagyszerű! Köszönöm a receptet. Üdv és jó hétvégét.
Fahéj / Fahéj	Tue, 2012-03-13 11:39
Baloghné Nagy Krisztina / kriszti0513	Sat, 2011-10-01 07:38
Kedves Fahéj,jómagam is készitem ezt a finomságot a családnak,pici különbséggel amit megosztanék veled,ha nem bánod.Szeletekre vágott hagymát üvegesre párolva, jó vastagon közé simitok ettől még szaftosabb lesz a husi.
Fahéj / Fahéj	Sat, 2011-10-01 07:50
Köszi, Kriszti, de ezt írtam is az ajánlatban, én is szoktam úgy készíteni. Ami a receptben van, az az alap, azt lehet kiegészíteni mindennel, ami finom. :)
Olaszné Anci / olaszneanci	Thu, 2011-05-19 15:01
Köszönöm, hogy válaszoltál ! Szép napot neked és további sikereket a konyhában ! Üdv : Anci
Olaszné Anci / olaszneanci	Wed, 2011-05-18 14:23
Tetszik a recepted, elmentettem, köszönöm szépen ! Már tudom, hogy szeretni fogjuk.
Fahéj / Fahéj	Wed, 2011-05-18 17:12
Annyira egyszerű, és még finom is. Könnyű az ilyen recepteket szeretni.
Vidtim	Wed, 2011-05-18 12:02
Csatlakoznék a recept-hódolók társaságához :) 1,5 éves kicsi fiam épp most evett meg belőle egy tisztességes adagot, de a család másik férfitagja is elismerően nyilatkozott róla tegnap este. Kipróbáljuk majd a többi variációt is, most csak az alapreceptet készítettem el. Timi
Fahéj / Fahéj	Wed, 2011-05-18 17:10
Kedves Vidtim!
Jó ilyeneket hallani. Jó étvágyat a többi variációhoz is. :)
Bató Edit	Mon, 2010-11-01 18:59
Kedves Fahéj, megvolt a hagymás változat is. Nagyon finom! Remek ez a recept, mert tényleg csak a fantázia szab határt, hogy milyen alapanyagokat variálunk. Az almás is felkeltette az érdeklődésemet. Ügyes vagy! Puszi, Edit.
Fahéj / Fahéj	Tue, 2010-11-02 07:56
Örülök, hogy Te is megszeretted ezt a receptet. Én az almást úgy készítem, hogy hagyma is van egy sorban, meg alma. Eddig a husi alá tettem ezeket, de el tudom képzelni, felé is teszek ezt-azt, mint ahogy "Chan" írta a barackdarabokkal. És a legjobb az, hogy olyan ripsz-ropsz kész van. Szép napot Neked! Fahéj
Törölt Felhasználó	Sat, 2010-10-30 19:24
Ezt a receptet régóta ismerem és készítem. Nagyon finom! Mindenkinek csak ajánlani tudom.
Bató Edit	Fri, 2010-10-29 09:43
Még egyszer köszönöm a receptedet, nagyon finom volt a csirke és gyorsan elkészült. Legközelebb még egy kis hagymát is teszek bele, biztos nem rontja el. Köszönettel, Edit.
Fahéj / Fahéj	Fri, 2010-10-29 12:30
Örülök, hogy ízlett, kedves Edit!
Igen, ez egy alaprecept, és ezt lehet még sok mindenfélével kiegészíteni. Én is szoktam hagymával-almával, sonkával, stb. Sőt, még azt is el tudom képzelni, hogy a tejfölbe tenni egy kis fokhagymát. Szabadon variálható, ebben ez a jó.
Szép napot Neked: Fahéj
Chan	Thu, 2010-10-28 18:48
Ezt az anyósjelöltem is szokta készíteni, annyi különbséggel, hogy ő tesz a tetejére barackdarabokat, úgy mégfinomabb!
Fahéj / Fahéj	Thu, 2010-10-28 19:12
Hmm, egyszer majd úgy is kipróbálom.
Andus54	Thu, 2010-10-28 17:56
Egyszerű de nagyszerű....ezt én is megcsinálom..
Fahéj / Fahéj	Thu, 2010-10-28 19:11
Érdemes kipróbálni! Remélem, elnyeri majd a tetszésed. Üdv: Fahéj
Bató Edit	Thu, 2010-10-28 12:10
Itt keresgéltem, hogy mit kezdjek a két megtermett csirkemellfilével. Az utolsó pillanatban megérkezett a recepted és megoldódott a kérdés. Mivel már az idő is szorít, ez az étel tökéletes lesz, mert gyorsan elkészíthető. Van még pár szelet bacon, azt is belesimítom. Köszi a remek ötletet! Puszi, Edit.
Fahéj / Fahéj	Thu, 2010-10-28 19:09
Tényleg nagyon gyorsan megvan, és egyszerűsége ellenére (vagy épp azért?) nagyon finom. Én gyakran készítem, ha nincs ötletem, időm, kedvem, s ha a hűtő sincs éppen tele... :) S ráadásul a lányom kedvence.